stanford-oval/wikipedia huggingface dataset:
All Elite Wrestling
היסטוריה > הקמה

ב-5 בנובמבר 2018, סימנים החלו לצוץ בג'קסונוויל, פלורידה, על הקמת ארגון ההיאבקות All Elite Wrestling. מספר שמות לאירוע של AEW הוצעו בנוסף ללוגואים. בדצמבר 2018, קודי, היאנג באקס ומספר מתאבקים נוספים עזבו את הארגון ROH. ההצהרה הרשמית על היווסדו של ארגון AEW הגיעה ב-1 בינואר 2019 בסדרת הרשת ביוטיוב, בשם Being the Elite, אשר עוקבת אחרי חברי קבוצת The Elite. בנוסף לכך, האירוע "Double or Nothing" הוכרז כאירוע הראשון של הארגון וכהמשך לאירוע "All In". ב-2 בינואר 2019, קודי והיאנג באקס חתמו באופן רשמי בארגון כסגני נשיא, בעוד שהיזם, מנהל הכדורגל ומעריץ היאבקות מושבע, טוני חאן הוכרז כנשיא החברה. חאן ביחד עם אביו, שאהיד חאן, דווחו כאנשים שיממנו את הארגון. משפחת חאן היא מיליארדרית ובבעלותה נמצאת קבוצת הפוטבול האמריקאית, ג'קסונוויל ג'אגוארס, וקבוצת הכדורגל מהפרמייר ליג, פולהאם.
ברנדי רודס הוכרזה כמנהלת המותג הראשית של הארגון ב-3 בינואר 2019. ב-8 בינואר 2019, החברה ערכה את מסיבת העיתונאים הראשונה שלה במטה הרשמי שלה, שבה הם הודיעו על המתאבקים שחתמו על חוזים בארגון כולל ג'ואי ג'נלה, כריסטופר דניאלס, סקורפיו סקיי, פרנקי קאזריאן, פאק וכריס ג'ריקו. בנוסף, הם הודיעו על שיתוף הפעולה עם ארגון ההיאבקות הסיני, Oriental Wrestling Entertainment‏ (OWE), שהמייסד שלו הוא המתאבק שימה. ב-7 בפברואר 2019, החברה ערכה מסיבת עיתונאים נוספת, שבה החלה מכירת הכרטיסים לאירוע Double or Nothing. כמו כן, היו הכרזות נוספות כמו צירופו של קני אומגה לחברה כסגן הנשיא הרביעי והחתמתם של המתאבקים פנטגון ג'וניור, פיניקס, טרנט בארטה וצ'אק טיילור. יתרה מזאת, הוכרזה שותפות נוספת עם ארגון ההיאבקות המקסיקני, Lucha Libre AAA Worldwide, שעובד ביחד עם ארגונים נוספים כמו Impact Wrestling,‏ Lucha Underground ו-Major League Wrestling‏ (MLW).
לוח שידורים

ב-8 במאי 2019, AEW הגיע לסיכום עם חברת המדיה הבריטית ITV plc על שידור תוכניותיה ואירועי השלם וצפה שלה בחבילת הערוצים של ITV, כשהאירוע הראשון ביניהם היה Double or Nothing ב-25 במאי 2019. ב-15 במאי 2019, AEW ווורנר מדיה סיכמו ביניהם על שידור התוכנית השבועית שלה ברשת TNT החל מ-2 באוקטובר - אותה רשת טלוויזיה ששידרה בעבר את התוכנית Monday Nitro של הארגון WCW במהלך מלחמות ימי שני (1995–2001). בנוסף, אירועי השלם וצפה AEW יהיו זמינים ב-B/R Live ברחבי ארצות הברית וקנדה וברשת FITE TV באופן בינלאומי. CBS Sports תיארו את AEW כ"חברה הראשונה עם תמיכה כלכלית גדולה עם יכולת ליצור תחרות נגד ה-WWE ברמה גבוהה לאחר כמעט שני עשורים שלא הייתה תחרות".
ב-25 במאי 2019, AEW הפיקו את אירוע השלם וצפה הראשון שלה, Double or Nothing. האירוע נערך ב-MGM גרנד גרדן ארנה, וכלל את הופעת הבכורה המפתיעה של ג'ון מוקסלי. האירוע קיבל ביקורות חיוביות בקרב מבקרים כמו Canoe.com,‏ CBS Sports,‏ ESPN,‏ Pro Wrestling Torch,‏ Pro Wrestling Dot Net ו-WrestleView, כשהשלושה האחרונים הם אלו ששיבחו את האירוע הכי הרבה. העיתונאי של Wrestling Observer Newsletter, דייב מלצר, כתב ש"לאחר אירוע אחד, AEW הוא הדבר החם ביותר בעסקי ההיאבקות המקצועית בארצות הברית שהוא לא ה-WWE בלמעלה מ-20 שנים". ב-19 בספטמבר 2019, האתר של TNT שיווק את התוכנית השבועית החדשה של AEW, שתיקרא בשם All Elite Wrestling: Dynamite. בנוסף, מופע מקדים של שעה הוכרז ב-1 באוקטובר.
| תוכנית | תאריך בכורה | רשת שידור | הערות |
| --- | --- | --- | --- |
| All Elite Wrestling: Dynamite | ‏2 באוקטובר 2019–היום | TBS | תוכנית הדגל של AEW. |
| AEW Collision | ‏17 ביוני 2023–היום | TNT |  |
| AEW Dark | ‏8 באוקטובר 2019– 25 באפריל 2023 | יוטיוב | כוללת קרבות שנערכו בהקלטות Dynamite ולא שודרו בטלוויזיה. |
| AEW Dark: Elevation | ‏15 במרץ 2021–24 באפריל 2023 | יוטיוב | בינואר 2021 התוכנית שודרה ב-NBC. |
| AEW Rampage | ‏13 באוגוסט 2021– 27 בדצמבר 2024 | TNT | התוכנית בוטלה בסוף שנת 2024 |
אליפויות

| אליפות | אלוף נוכחי | מספר הזכיות | תאריך זכייה | אירוע | אלוף קודם | מיקום | סה"כ ימים בהם מחזיק בתואר | הערות |
| --- | --- | --- | --- | --- | --- | --- | --- | --- |
| אליפות העולם של AEW | ג'ון מוקסלי | 4 | 12 באוקטובר 2024 | WrestleDream | בריאן דניאלסון | טקומה, וושינגטון | 1+ |  |
| אליפות TNT של AEW | דניאל גרסיה | 1 | 23 בנובמבר 2024 | Full Gear | ג'ק פרי | ניוארק, ניו ג'רזי | 1+ |  |
| אליפות הזוגות של AEW | The Hurt Syndicate (בובי לאשלי ושלטון בנג'מין) | 1 | 22 בינואר 2025 | Dynamite | פרייבט פארטי (מארק קוון ואייזיאה קאסידי) | נוקסוויל, טנסי | 5+ |  |
| אליפות הנשים של AEW | מריה מאי | 1 | 25 באוגוסט 2024 | All In | "טיימלס" טוני סטורם | לונדון, אנגליה | 1+ |  |
אליפויות > הישגים אחרים

| הישג | זוכה | תאריך זכייה | אירוע | הזוכה הקודם | מיקום | הערות |
| --- | --- | --- | --- | --- | --- | --- |
| קזינו באטל רויאל | קייל אוריילי | 8 ביוני 2022 | Dynamite | ג'ונגל בוי | אינדפנדנס, מיזורי | ניצח בקרב לאחר שהדיח אחרון את וילר יוטה. |
| קזינו באטל רויאל נשים | רובי סוהו | 5 בספטמבר 2021 | All Out | ניילה רוז | הופמן אסטייטס, אילינוי | ניצחה בקרב לאחר שהדיחה אחרונה את ת'אנדר רוזה. |
| קזינו באטל רויאל זוגות | אורנג' קסידי ודנהאוזן | 1 במרץ 2023 | Dynamite | היאנג באקס (מאט ג'קסון וניק ג'קסון) | דיילי סיטי, קליפורניה | — |
| טבעת היהלום של דינאמייט | MJF | 18 באוקטובר 2023 | Dynamite | — | רוזנברג, טקסס | ניצח בקרב יחידים את ג'וס רובינסון. זאת הזכייה החמישית ברציפות של MJF.‏ |
| קרב קזינו סולם | "האנגמן" אדם פייג' | 6 באוקטובר 2021 | חגיגות שנתיים לתוכנית Dynamite | בריאן קייג' | פילדלפיה, פנסילבניה | ניצח את אנדרדה דל אידולו, ג'ון מוקסלי, לאנס ארצ'ר, אורנג' קאסידי, פאק ומאט הארדי וכתוצאה מכך קיבל קרב על אליפות העולם של AEW. |
| גביע זוגות הנשים של AEW | דיאמנטה ואיווליס | 22 באוגוסט 2020 | Dynamite | — | ג'קסונוויל, פלורידה | ניצחו את הנייטמר סיסטרס (אלי וברנדי רודס) בגמר הטורניר. |
הערות שוליים

↑  קודי והיאנג באקס מתכננים לערוך אירוע היאבקות של 10,000 צופים
↑  קודי והיאנג באקס על אירוע ההיאבקות העצמאי הגדול ביותר
↑  כל הדברים שתצטרכו לדעת על האירוע של הארגון העצמאי בשיקגו
↑  All In נמכר עד לאפס מקום?
↑  הכרטיסים לאירוע All In אזלו כמעט מיד לאחר פתיחת הקופות
↑  מכירת הכרטיסים של האירוע All In היא הפתעה אדירה
↑  שמות ולוגואים מעידים על אירוע של הארגון החדש AEW
↑  ארגון ה-AEW נוסד באופן רשמי, כמו גם האירוע הראשון שלו, Double or Nothing
↑  קודי והיאנג באקס הכריזו על ארגון ה-AEW ושחררו פרטים נוספים
↑  ארגון ה-AEW מוכרז באופן רשמית, קודי רודס הודיע על תפקידו בארגון
↑  קודי בראיון על ההכרזה על הקמת All Elite Wrestling
↑  משפחת חאן מגיבה על הקמתה של All Elite Wrestling
↑  הבעלים של קבוצת הפוטבול האמריקאית הוא זה שמאחורי ארגון ההיאבקות AEW
↑  שאהיד חאן אושר כמי שישמש כמשקיע בארגון AEW
↑  נקודות על ארגון AEW: ברנדי רודס ומסיבת העיתונאים הראשונה
↑  הכל התבהר במסיבת העיתונאים הראשונה של AEW
↑  הרוסטר הרשמי של AEW עד כה
↑  קני אומגה מצטרף ל-AEW
↑  AEW מכריזה על שותפות נוספת בדמותה של ארגון ההיאבקות המקסיקני - AAA
↑  AEW מכריזים על שידור האירוע ברחבי הממלכה המאוחדת
↑  AEW נחושה להיות התחליף הראוי ל-WWE לאחר הסיכום בינה לבין חברת וורנר מדיה
↑  ITV מכריזה על סיכום בינה לבין FITE TV על שידור האירוע Double or Nothing
↑  AEW: האירוע הוכיח שהוא מהווה תחרות למתחרה העיקרית
↑  הביקורת של בריאן קמפבל באתר CBS Sports
↑  הביקורת של טים פיורואנטי באתר ESPN
↑  הביקורת של שון רדיקן באתר Pro Wrestling Torch
↑  הביקורת של ג'ייסון פאוול באתר Pro Wrestling Dot Net
↑  הביקורת של מייק טדסקו באתר Wrestleview
| --- | --- |
בקרת זהויות :  MusicBrainz: d3a767d6-d596-4d04-a05b-00424cc17d23  MusicBrainz: 879c8f89-35ab-495c-9281-45f343c066f3 
ניק (משמאל) ומאט ג'קסון הצטרפו לשורות קודי כדי להתחיל בהקמת הארגון
אלון אבוטבול

| --- | --- |

 לידה:  28 במאי 1965 (בן 59) ישראל קריית אתא, ישראל
 שם לידה:  Alon Moni Abutbul 
 מדינה:  ישראל ישראל
 תקופת הפעילות:  מ-1979 
 מקום לימודים:  תלמה ילין 
 מספר צאצאים:  4 
 פרסים והוקרה:  פרס אופיר לשנת 2003  פרס האקדמיה לטלוויזיה   פרס מסך הזהב
 פרופיל ב-IMDb
 
אלון אבוטבול וזאב שמשוני בסרט "אהבה מדרגה ראשונה" (1997)
אלון אבוטבול (נולד ב-28 במאי 1965) הוא שחקן קולנוע, טלוויזיה ותיאטרון, מפיק קולנוע, קריין וזמר ישראלי בעל מוניטין בינלאומי. זוכה פרס אופיר לשנת 2003 ופרס האקדמיה לטלוויזיה.
ביוגרפיה

אבוטבול נולד בקריית אתא למוני שעבד כסוכן ביטוח, וארלט, שהייתה מנהלת חשבונות, במשפחה ממוצא מצרי ואלג'יראי. הוא גדל והתחנך בעיר הולדתו. לימים סיפר שאימו ואחיו הגדול אברהם סבלו מאלימות פיזית מצד אב המשפחה. בגיל חמש עשרה החל ללמוד במגמת התיאטרון והמשחק בתיכון לאמנויות תלמה ילין שבגבעתיים.
אחיו הגדול היה הזמר והשחקן אברהם אבוטבול.
עד שירותו הצבאי הופיע בארבעה סרטים. שירת כנהג בחטיבת דובר צה"ל. במהלך תקופה זו נבחר להשתתף בתפקיד משנה בסרט הדוקו-דרמטי "שתי אצבעות מצידון", אותו יזמה יחידת ההסרטה של חטיבת הדוברות. התפקיד היווה עבורו את הפתח לקריירת המשחק בקולנוע.
קריירה > טלוויזיה

בשנת 1997 שיחק לצד סיון שביט וטינקרבל בדרמת הטלוויזיה "גרגר על הריס". הוא שיחק גם בדרמה "איתך לנצח" ובסרט הטלוויזיה "אהבה מדרגה ראשונה" בבימויו של עקיבא טבת.
ב-1998 שיחק בדרמה "שמפנייה" של שמואל הספרי. באותה שנה כיכב לצד רבקה מיכאלי בסרט הטלוויזיה "עם חוקים" של דובר קוסאשווילי, שהשתתף בפסטיבל קאן וזכה בפרסים ב"פסטיבל ירושלים". ההשתתפות בסרט זה הצריכה את אבוטבול לדבר בגאורגית יהודית.
בשנת 1999 החל לשחק בסדרת הדרמה הטלוויזיונית "שבתות וחגים", זוכת פרס האקדמיה לטלוויזיה, לצד דרור קרן, מירב גרובר, ליאור אשכנזי ויעל אבקסיס. על משחקו בסדרה זו זכה בפרס מסך הזהב ובפרס האקדמיה לטלוויזיה בקטגוריית "השחקן הטוב ביותר". הסדרה שודרה במשך חמש עונות עד לשנת 2004. בעונה החמישית והאחרונה של הסדרה שר אבוטבול את השיר "בואי אליי" יחד עם רומי אבולעפיה, אשר גילמה את בתו בסדרה. השיר שולב בעלילה והופץ כסינגל וכן בפסקול הסדרה. אבוטבול אף ביים את אחד מפרקי עונה זו, אשר היה הפרק היחיד בסדרה בו לא שיחק. במקביל לסדרה זו השתתף בדרמה "מצליח".
בשנת 2001 שיחק בסרט הטלוויזיה בסרט "שרמן בחורף" שכתב משה זונדר (על פי ספרו של אמנון דנקנר) וביים אורי ענבר.
ב-2004 השתתף בסרט הטלוויזיה "אגוז" ובסרט "אהבה מדרגה ראשונה". שנה אחר כך שיחק לצד יגאל עדיקא בדרמה הטלוויזיונית "מלנומה אהובתי" ששודרה בערוץ 2 וב"עור" של רם לוי. בשנת 2006 כיכב לצד מיה דגן ואורנה בנאי בדרמה הטלוויזיונית "אמא'לה" ששודרה בערוץ 2. בשנת 2007 השתתף אבוטבול בעונה השלישית של תוכנית המציאות "רוקדים עם כוכבים" המשודרת בערוץ 2 ובמקביל הופיע בדרמה הטלוויזיונית של שבי גביזון ושל דנה מודן, "אבידות ומציאות".
בשנת 2009 השתתף אבוטבול בטלנובלה "האלופה" בעונה השלישית שעלתה בחודש ספטמבר.
באותה השנה תרם את קולו לסדרה האחים דה גמה. בשנת 2010 השתתף בהופעת אורח בעונה השלישית (פרק 16) של הסדרה האמריקאית "קאסל" בתפקיד פאריק יוסף ובפרק בסדרה "המנטליסט".
בשנת 2012 השתתף בפרק הראשון בעונה הרביעית של הסדרה האמריקאית "NCIS: לוס אנג'לס", בפרק בסדרה "חוק וסדר: מדור מיוחד" ובפרק האחרון של העונה השנייה של "הומלנד". כמו כן השתתף בסדרת הטלוויזיה הישראלית "שביתה" בYes בתפקיד מנהל המפעל, ותרם את קולו לסדרה "יחפים" ב-HOT3 שביים אורי סיון.
בשנת 2013 ביצע הופעת אורח בסדרת הדרמה והפשע האמריקאית "שמש שקרנית" של רשת AMC.
בשנת 2014 החל אבוטבול לשחק בסדרת המתח "בתולות" של HOT3, בתפקיד חפץ, חברו הטוב של עוזי. הוא שיחק בעונה הראשונה ובעינה השנייה (2017). באותה שנה התארח אבוטבול בפרק בעונה השנייה של הסדרה הרשימה השחורה של NBC. הוא נבחר באותה שנה לפרזנטור של בנק ישראל.
בשנת 2015 שיחק בלש משטרה ישראלי בגמלאות בסדרה "דיג".
החל מ-2017 משחק אבוטבול בסדרה "שלג צח" המציג את האתיקה השנויה במחלוקת של עולם הפשע, משחק אבוטבול סוחר סמים ישראלי בשם אבי דרכסלר.
בשנת 2018 הוא הופיע בסדרת הדרמה "הרמון" בה גילם את שבתאי צדיק, לצד חן אמסלם ואסי לוי.
בשנת 2019 השתתף בפרק 15, בעונה החמישית של הסדרה "מזכירת המדינה" כאפגני שמנהל משא ומתן עם מאט מאהוני (מגולם על ידי ג'פרי ארנד) על חייה של נערה אפגנית.
בשנת 2023 השתתף בפרק הסיום בעונה הראשונה של הסדרה "FBI: אינטרנשיונל". דיבב גם בפרק של הסדרה המונפשת "Pantheon" מבית פריים וידאו.
בשנת 2024 זכה בתוכנית הטלוויזיה המטבח המנצח VIP.
קריירה > תיאטרון

אבוטבול שיחק גם בתיאטרון הבימה, בין היתר במחזות: "המלט", "קוויאר ועדשים", "סוניה מושקט", "אחים בדם", "קרוב יותר", "מחילה" ואחרים. בתיאטרון חיפה שיחק בין השאר בהצגות "המלך ליר", "אנדורה", "יאיר", "הצב צבי" ו"התינוק של בן שטרית", ובתיאטרון באר שבע ב"היהודי זיס", "הרציף המערבי" והצגות נוספות.
ב-6 באוקטובר 2022, עלה בלונדון המחזמר "ביקור התזמורת" בהפקה האירופית בבימויו של מייקל לונגהרסט ובכיכובם של אבוטבול ומירי מסיקה, אשר זכו לשבחים רבים.
קריירה > מוזיקה

ב-22 במאי 2023, הוציא אבוטבול את הסינגל הראשון שלו "Password", אשר הופק על ידי גילברט וגבריאל ברויד, חברי להקת המסך הלבן.
חיים אישיים

אבוטבול היה בן זוגה של הבמאית שיר ביליה, ולהם ארבעה ילדים. הוא מתגורר לסירוגין בלוס אנג'לס וישראל.
אבוטבול ידוע במעורבותו החברתית והפוליטית. בבחירות 2006 התייצב לצד מפלגת העבודה ואף התמודד מטעמה לכנסת במקום ה-36 ברשימתה, אך לא נבחר. הוא כתב טורים מיוחדים בנושאים פוליטיים באתרים וואלה ו־ynet. כמו כן חיבר שיר מיוחד שנקרא "תגנוב", היוצא כנגד השחיתות בחברה ובשלטון בישראל.
הערות שוליים

↑  אלון הדר, קלון אבוטבול, באתר הארץ, 16 בנובמבר 2007
↑  Israeli actor Alon Aboutboul has joined ‘The Dark Knight Rises’ and will reportedly play a mad scientist.
↑  D'Alessandro, Anthony (13 בפברואר 2020). "'Lansky': DC 'Titans' Actress Minka Kelly & More Join Harvey Keitel & Sam Worthington In Gangster Epic – EFM". Deadline Hollywood. נבדק ב-31 במרץ 2020. {{cite web}}:  (עזרה)
↑  מיקי לוין, ‏לא ברשימה השחורה: אלון אבוטבול מככב, באתר מעריב השבוע, 17 בנובמבר 2014
↑  סוחר סמים ישראלי פוגש דרמת פשע אמריקאית, ונוצר בלאגן, באתר ynet, 16 בספטמבר 2017
↑  איתמר חדד‏, הכת, השפחות וההשראה מגואל רצון: הסדרה החדשה והמטלטלת, באתר וואלה, 30 בינואר 2018
↑  מירי מסיקה ואלון אבוטבול זוכים לשבחים ב"ביקור התזמורת" בלונדון, באתר ynet, 7 באוקטובר 2022
↑  Alon Aboutboul – Password (Official Video), נבדק ב-2023-05-27
↑  רשימות המועמדים לכנסת ה-17 - העבודה-מימד בראשות עמיר פרץ באתר הכנסת.
| פרס אופיר לשחקן המשנה הטוב ביותר |
| --- | --- | --- |
| 1990–1999 | ששון גבאי (1991) • שרון אלכסנדר (1992) • אסטבן גוטפריד (1993) • עמוס לביא (1994) • שמואל סגל (1995) • יגאל נאור (1996) • אריה מוסקונה (1997) • עמוס לביא (1998) • מוסקו אלקלעי (1999) |  |
| 2000–2009 | יוסף שילוח (2000) • מוני מושונוב (2001) • איתי תורג'מן (2002) • אלון אבוטבול (2003) • משה איבגי (2004) • אסי דיין (2005) • צחי גראד (2006) • סאלח בכרי (2006) • שמיל בן ארי (2008) • זהר שטראוס (2009) |  |
| 2010–2019 | מיכאל מושונוב (2010) • ליאור אשכנזי (2011) • גל פרידמן (2012) • צחי הלוי (2013) • ששון גבאי (2014) • נורמן עיסא (2015) • תומר קאפון (2016) • עמי סמולרצ'יק (2017) • דב גליקמן (2018) • דובר קוסאשווילי (2019) |  |
| 2020 ואילך | נועם אימבר (2020) • איהאב אליאס סלאמה (2021) • שמואל וילוז'ני (2022) • דרור קרן (2023) • יעקב זדה-דניאל (2024) |  |
| --- | --- |
בקרת זהויות :  NLI: 987007304504105171  BNE: XX1784961  BnF: cb16542841z (data)  GND: 1061802140  ISNI: 0000 0001 1451 1184  LCCN: no2006032693  MusicBrainz: d279b696-dfc4-4af1-bca3-43ac77e2facd  SUDOC: 179849883  VIAF: 87571926   WorldCat (עם VIAF): 87571926
אלכסנדר שור

ערך זה עוסק בהיסטוריון ומתרגם. אם התכוונתם לרב בשם זה, ראו .
| --- | --- |

אלכסנדר שור
 לידה:  4 בפברואר 1881 כ"ח בשבט תרמ"א ואטרה דורניי, האימפריה האוסטרו-הונגרית 
 פטירה:  6 במרץ 1943 (בגיל 62) כ"ט באדר א' תש"ג 
 מדינה:  פלשתינה (א"י) 
 מקום קבורה:  בית הקברות היהודי בהר הזיתים 
 תאריך עלייה:  1929
 מקום מגורים:  ירושלים 
 השכלה:  אוניברסיטת וינה 
 פרסים והוקרה:  פרס לתרגום מטעם מוסד ביאליק, על תרגומיו להרודוטוס וטקיטוס (תרצ"ו/ 1936)
 
אלכסנדר סנדר מרדכי שוֹר (Schorr;‏ 4 בפברואר 1881, כ"ח בשבט תרמ"א[דרושה הבהרה] – 6 במרץ 1943, כ"ט באדר א' תש"ג) היה מחנך עברי ציוני דתי בבוקובינה ובירושלים, מתרגם והיסטוריון ומראשוני המתרגמים לעברית של הספרות הרומית והיוונית הקלאסית.
קורות חיים

שור נולד בדורנה שבבוקובינה, האימפריה האוסטרו-הונגרית. אמו, אסתר לבית הירש הלוי, הייתה מצאצאי השל"ה. אביו, ר' יעקב שור, היה אב בית הדין של קיטוב (מצאצאי פרשן המקרא יוסף בכור שור), והמשפחה נדדה בעקבות מינוייו הרבניים.
קיבל חינוך יהודי מסורתי. כשהיה כבן 25 החל ללמוד בבירה, וינה, בבית המדרש לרבנים, שבו נסמך לרבנות, ושפות קלאסיות והיסטוריה באוניברסיטת וינה, שבה קיבל תואר דוקטור.
עד מלחמת העולם הראשונה היה מורה ליהדות ועברית בגימנסיה הריאלית (Ober-Realgynasiums) בסטורוז'ינץ שבבוקובינה,
לאחר המלחמה, כשהפכה בוקובינה לחלק מממלכת רומניה, התמנה למנהל גימנסיה ממשלתית עברית בפלשטי (Făleşti). כמו כן, כיהן כמורה לתלמוד בסמינר למורים העברי שנוסד אז ביאשי.
בשנת 1925 עלה לארץ ישראל עם משפחתו והשתקע בירושלים. עם עלייתו התמנה למורה בבית המדרש למורות של "המזרחי".
בשנת תרפ"ט–1929 התמנה למנהלו של תלמוד תורה (בית ספר יסודי) "מזרחי" (במקום יעקב אנגל, שהיה למפקח בתי הספר של התנועה). הוא שימש בתפקיד זה במשך 13 שנה, עד יום מותו.
השכלתו הקלאסית המקיפה ובקיאותו התורנית השתלבו ובאו לידי ביטוי במפעל חייו: ספרי היסוד של ההיסטוריה הקלאסית (יוון ורומא), מתורגמים מהמקור עם מבואות, הערות ומפתחות.
בחייו התפרסמו תרגומיו לכתבי הרודוטוס, "על החינוך" לפלוטרכוס, "גרמניה" לטקיטוס, ספר מקבים ד' (במהדורת הספרים החיצוניים של אברהם כהנא) וכרך א' של "קדמוניות היהודים" ליוסף בן מתתיהו (יוספוס פלאוויוס) – כולם בהוצאת ראובן מס. לאחר מותו ראה אור כרך ב' של "קדמוניות" וכן "חיי שנים-עשר הקיסרים" לסווטוניוס.
באפרטוס שצירף לתרגומיו כלל השוואות עם מקורות היסטוריים, ובהם בפרט דברי חז"ל והספרות העברית העתיקה.
לימים, בחגיגת יובלו השישים, סיפר:
שור נודע כמתרגם דייקן וכאדם ענוותן. בשנת תרצ"ו–1936 זכה בפרס לתרגום ספרות מדעית מטעם מוסד ביאליק, על תרגומיו להרודוטוס וטקיטוס.
ועדת השופטים קבעה בנימוקיה כי שור
נקבר בבית הקברות בהר הזיתים.
הותיר תרגומים ועבודות מדעיות בכתב יד, שכמה מהם ראו אור לאחר מותו.
משפחתו

אלכסנדר שור נישא לאסתר וממנה היה אב לשישה.

בתו הבכורה, חיה ארנברג, הייתה בעלת דיפלומה ברוקחות מאוניברסיטת וינה, ועלתה לארץ ב-1924.

בתו צפורה אנדוולט (צילה, צוריל) (1902–1943), בוגרת בית ספר גבוה לאמנות בווינה, עלתה לארץ עם אחותה חיה ב-1924 כחלוצה, ולאחר נישואיה לאהרן אנדוולט היו בני הזוג מראשוני המתיישבים במושבה קדימה.

בתו זהבה (זלאטה) טרייסטר (27 במרץ 1912–23 בספטמבר 1989) הייתה גננת, חברת מושב ביצרון; אחותה התאומה: יונה (טובה, טובי) לבוב.

בתו הילדה (?–1995) נישאה לזאב (וילהלם) טוּטנאור, וייסדה עמו ב-1925 בירושלים בית מלאכה לציוד רפואי, שלימים היה לחברת טוטנאור, חברה בורסאית המתמחה בייצור ציוד רפואי ומעבדתי.

בן הזקונים של שור מנישואיו הראשונים, שמואל שור (1915–2007), היה רדיולוג, מייסד ומנהל המחלקה הרנטגנית בבתי החולים העירוניים-ממשלתיים של תל אביב (איכילוב, רוקח, הקריה), מנהל המחלקה הרנטגנית בבית החולים וולפסון בחולון, ממייסדי בית הספר לרפואה באוניברסיטת תל אביב, פרופסור מן המניין באוניברסיטת תל אביב, דקאן בית הספר ללימודי המשך ברפואה וראש החוג לרדיולוגיה אבחנתית בה, ומבכירי חוקרי הרדיולוגיה האבחנתית בישראל.

שמואל שור נישא ללאה, בתו של הרב אברהם זיידה הלר. בנם רנן שור הוא קולנוען והמנהל-המייסד של בית הספר סם שפיגל לקולנוע ולטלוויזיה.
אלכסנדר שור נישא בפעם השנייה, לרחל, והיה אב לבן נוסף, יעקב שור, כימאי המתגורר בבוסטון.
פרסומיו > תרגומיו

כתבי הירודוטוס: מתֻרגמים מיונית עם מבוא והערות מאת אלכסנדר שור, 2 כרכים, ירושלים: הוצאת ראובן מס ('ההיסטוריונים של יון ורומא', א–ב), תרצ"ה–תרצ"ז. (התוכן: כרך א: ספר IV–I; כרך ב: ספר V–IX)‏ (מהדורה מקוונת באתר דעת)
כתבי טקיטוס: גרמניה; מתֻרגם מרומית עם מבוא והערות מאת אלכסנדר שור, ירושלים: ר' מס ('ההיסטוריונים של יון ורומא', ו), תרצ"ה.
ספר המקבים ד', בתוך: אברהם כהנא (עורך), הספרים החיצונים: לתורה לנביאים לכתובים ושאר ספרים חיצונים, כרך ב, תל אביב: הוצאת מקורות, תרצ"ז, עמ' רנח–רפו.
כתבי יוסף בן מתתיהו, יוספוס פלויוס: קדמוניות היהודים, מתֻרגמים מיונית עם מבוא והערות מאת אלכסנדר שור, 2 כרכים. ירושלים: הוצאת ראובן מס, כרך א' (ספרים 1–4): ת"ש–1939; כרך ב' (ספרים 8–10): תש"ו–1945.
גאיוס סויטוניס טרנקוילוס, חיי שנים-עשר הקיסרים; תרגם מרומית: אלכסנדר שור, תל אביב: מסדה, תשט"ו.
פלוטרכוס על החינוך.
פרסומיו > מאמרים

הדרכים בארץ ישראל המערבית, בספר היובל להרב פישמן-מימון, תרפ"ו.
לקריאה נוספת

שלום פושינסקי (עורך), "נפש להרב ד"ר אלכסנדר שור ז"ל", ירושלים: ת. ת. מזרחי, 1943. (קובץ מאמרים)
אליעזר מאיר ליפשיץ, 'נפש לד"ר אלכסנדר שור ע"ה', בתוך: הנ"ל, כתבים, כרך ג, ירושלים: מוסד הרב קוק, תשי"ז, עמ' רצז–רצט.
גאולה בת-יהודה, שור, אלכסנדר, אנציקלופדיה של הציונות הדתית ה, מוסד הרב קוק, עמ' 731 - 733
הערות שוליים

↑  התאריכים העבריים ע"פ אנציקלופדיה של הציונות הדתית, וע"פ תדהר
↑  Leon Arie Schmelzer, 'History of Zionism in Bukowina', in: Hugo Gold (Hrsg.), Geschichte der Juden in der Bukowina. ein Sammelwerk, v. 2, Tel-Aviv: Olamenu, 1962, p. 112; English transltion: Jerome Silverbush, on JewishGen.
↑  דוד תדהר (עורך), "אלכסנדר שור", באנציקלופדיה לחלוצי הישוב ובוניו, כרך י (1959), עמ' 3582; דוד תדהר (עורך), "יוסף רחמן", באנציקלופדיה לחלוצי הישוב ובוניו, כרך יב (1962), עמ' 4079.
↑  מנחם מ. ברייאר, 'תולדות החינוך העברי ברומניה', בתוך: צבי שארפשטיין (עורך), החנוך והתרבות העברית באירופה בין שתי מלחמות העולם, ניו יורק: עוגן, תשי"ז, עמ' 230; יעקב גלר, 'בתי מדרש וסמינרים למורים ולגננות ב"רומניה הגדולה" בין שתי מלחמות העולם', דור לדור לד (תשס"ט), 212.
↑  מסיבה לכבוד ד"ר אלכסנדר שור, הצופה, טור 2, 7 במרץ 1941.
↑  היום חלוקת הפרסים הספרותיים מטעם "מוסד ביאליק", דואר היום, 5 בינואר 1936; "מוסד ביאליק בא לתקן פגם חשוב בתנועתנו ובחיינו", דבר, טור 1, 7 בינואר 1936; מוסד ביאליק בפעולתו: השופטים וחות דעתם בחלוקת הפרסים של מוסד ביאליק, דואר היום, טור 1, 8 בינואר 1936.
↑  הפרסים של מוסד ביאליק, דבר, טור אחרון, 10 בינואר 1936.
↑  על ילדיו ראו נאום של בנו, שמואל שור: משפחה מורחבת יקרה, באתר של תומר שור ליבפלד (נינו של אלכסנדר שור).
↑  יעקב אנדולט, המשפחה הראשונה בקדימה-משפחת אנדולט, באתר "הקשר הרב דורי".
↑  גולן פרידנפלד, ‏תופסים אמריקה, באתר גלובס, 4 באפריל 2006; כרטיס ביקור בתעשייה הדנטלית: טוטנאור, "מה נשמע" (כתב עת של בוגרי הפקולטה לרפואת שיניים של האוניברסיטה העברית והדסה) 65 (קיץ תשס"ו 2006), 11; אודות יהושע טוטנאור ז"ל, באתר האקדמיה למוסיקה ולמחול בירושלים.
| --- | --- |
בקרת זהויות :  NLI: 987007267876105171  PLWABN: 9810542346005606  GND: 1160045062  ISNI: 0000 0000 6867 108X  LCCN: no2024035075  NTA: 327061863  VIAF: 311484211   WorldCat (עם VIAF): 311484211
משטר סמכותני

משטר סמכותני (גם מִשְׁטָר אוֹטוֹרִיטָרִי או אוֹטוֹרִיטָרִיזְם או סמכותנות) הוא סוג משטר המתאפיין בפיקוח חברתי הדוק וציפייה מצד האוכלוסייה לציות למשטר, תוך שימוש לעיתים קרובות באמצעים מדכאים. במשטרים סמכותניים קיימת בדרך כלל היררכיה שלטונית וחברתית ברורה. הסמכותנות נחשב במדע המדינה לסוג משטר נפרד מן הדמוקרטיה הליברלית אך גם מן הטוטליטריזם. צורתו הדמוקרטית של המשטר האוטוריטרי מכונה לעיתים דמוקטטורה או דמוקרטיה תהליכית.
משטר זה נבדל מטוטליטריזם בכך שהשני נסמך על קבלה פסיבית של השלטון בידי ההמון, בעוד הראשון על תמיכה נרחבת. טוטליטריזם נחשב לגרסה הקיצונית של סמכותנות. סמכותנות שונה מטוטליטריזם בעיקר בכך שהמשטר מאפשר את קיומם של מוסדות כלכליים וחברתיים שאינם תחת שליטה ממשלתית.
מאפייניו העיקריים של המשטר הסמכותני:
פלורליזם מוגבל; לא קיים שיתוף כוח בשלטון; ענפי המשטר והרשויות קשורים אחד לשני; לא קיימות מפלגות מעבר למפלגת השלטון, או שהן קיימות אך מוגבלות בכוחן ופועלות באופן חופשי למראית עין בלבד.
לא קיים מנגנון של איזונים ובלמים.
לא קיימת מערכת של מתן לגיטימציה לשלטון על ידי בחירות חופשיות.
אידאולוגיה אינה דומיננטית, או שאינה מקיפה וכוללת.
לא קיימת ניעות חברתית נרחבת; לא קיימת מוטיבציה שלטונית לשנות את החברה באופן מהותי.
דיכוי זכויות אדם עם הגבלות על חופש הביטוי, ההתארגנות והמצפון.
הפרדת המדינה מן החברה האזרחית, בניגוד למשטרים טוטליטריים.
נראה, כי מקור המונח בשם התואר הצרפתי autoritaire ("סמכותני"). עם זאת, כבר בעת העתיקה נעשה שימוש במונחים דומים. בין היתר, משטרים סמכותניים מייצגים לעיתים קרובות חוסר אמון ביכולתה של הדמוקרטיה לפתור בעיות ולקדם את החברה, והעדפת שלטון של "אליטה מובחרת" על פני הדמוקרטיה. כך, קיימת זיקה בין משטרים סמכותניים לבין אליטיזם מן הסוג שקידמו פילוסופים פוליטיים אנטי-דמוקרטיים מסוגם של רוברט מיכלס וקרל שמיט.
דוגמאות לשליטים ומשטרים סמכותניים:
ספרד תחת שלטון פרנסיסקו פרנקו
קובה תחת שלטון פולחנסיו בטיסטה
אוגנדה תחת שלטון אידי אמין
מצרים תחת אנואר סאדאת, חסני מבארכ ובהיבטים רבים גם גמאל עבד אל נאצר
סוריה בתקופת שלטון הבעת' תחת בשאר אל-אסד (ר' גם משטר סולטאניסטי)
עיראק תחת סדאם חוסיין
רוסיה תחת ולדימיר פוטין
הערות שוליים

↑  סַמְכוּתָנִי במילון סוציולוגיה (תשע"ו), באתר האקדמיה ללשון העברית
| --- | --- |
בקרת זהויות :  NLI: 987007295742505171  PLWABN: 9810573075005606  GND: 4256521-2  LCCN: sh85009788  LNB: 000052884
ג'יימס ר' שלזינגר

ג'יימס רודני שלזינג'ר (באנגלית: James Rodney Schlesinger;‏ 15 בפברואר 1929 – 26 במרץ 2014) היה פוליטיקאי יהודי-אמריקאי, שכיהן כמזכיר ההגנה בשנים 1973–1975 וכמזכיר האנרגיה בשנים 1977–1979.